《寄题赵紫芝墓》
宋代·薛师石

辛未联诗别，九年成恍惚。
大星坠地旋无光，君身入土名不没。
呈越之水相交流，寂寞诗魂何处游。
不闻孤鹤唤人醒，空见梅花似人影。
无复东岩招谢客，应住西湖伴和靖。
世上如今一句无，一灵独存势欲孤。
我有生刍来未得，只愁宿草易荒芜。

作者简介：（1178—1228）温州永嘉人，字景石，号瓜庐。薛弼曾孙。隐居不仕，筑室会昌湖上。工小楷，篆籀斯隶，深造其极。尤工诗。有《瓜庐集》。